Liderul din Bundesliga, Bayer Leverkusen, a trecut cu 2-0 de VfL Wolfsburg, pe teren propriu, și a făcut un nou pas în cursa pentru cucerirea primului titlu de campioană din istorie.
Elevii antrenorului Xabi Alonso s-au impus pe BayArena prin golurile marcate de Nathan Tella (37) şi Florian Wirtz (86), în condiţiile în care oaspeţii au evoluat în inferioritate numerică din minutul 28, după eliminarea lui Moritz Jens, care a văzut al doilea cartonaş galben după un fault asupra atacantului ceh Patrik Schick.
"Aspirinele" au reușit astfel victoria cu numărul 21 din acest sezon, ajungând totodată la 36 de meciuri consecutive fără înfrângere.
Bayer are un avans de zece puncte faţă de campioana en titre, Bayern Munchen, care a trecut cu 8-1 de Mainz.